《幽兰为仪封先生作》
清代·沈彤

幽兰发空谷，蔚为王者香。香风满四野，素姿凝清光。

脉脉含深满，独立遗众芳。何堪萧与艾，结交当道旁。

萧艾滋露华，幽兰罹严霜。光风一以转，采采充佩纕。

作者简介：（1688—1752）江苏吴江人，字冠云，号果堂。诸生。乾隆初，举鸿博不遇。因与修《三礼》及《一统志》，授九品官，以亲老辞归。自少以穷经为事，尤精《三礼》，所著《果堂集》，多说经之文，言《周礼》典制最精。兼通医学。另有《周官禄田考》、《仪礼小疏》、《春秋左氏传小疏》、《保甲论》、《气穴考略》等。